পোনপ্ৰথমেই আমাৰ (LitCul Mobile App) দ্বাৰা আয়োজিত "নৱেম্বৰ-ডিচেম্বৰ মাহৰ প্ৰতিযোগিতা" ৰ প্ৰতি দেখোৱা আগ্ৰহৰ বাবে আমি আপোনালোক সকলোকে ধন্যবাদ জ্ঞাপন কৰিছোঁ। এই প্ৰতিযোগিতা দুটা ভাগত অনুষ্ঠিত হৈছিল। গল্প প্ৰতিযোগিতা আৰু প্ৰৱন্ধ প্ৰতিযোগিতা। উক্ত প্ৰতিযোগিতাৰ ফলাফলৰ বাবে প্ৰতিযগিতাত অংশগ্ৰহণ কৰা সকলো সাহিত্যনুৰাগীয়ে অৱশ্যেই আগ্ৰহেৰে বাট চায় আছে।আমি সেই উৎন্ঠাৰ অন্ত পেলায় প্ৰতিযোগিতাখনৰ ফলাফল ঘোষণা কৰিবলৈ আগবাঢ়িছো।
যদিও গল্প প্ৰতিযোগিতাত অংশগ্ৰহণকাৰীৰ সংখ্যা তেনেই কম তথাপি আমাৰ ফালৰ পৰা এই সিদ্ধান্ত গ্ৰহণ কৰা হৈছে যে- যিসমূহ গল্প প্ৰতিযোগিতাৰ বাবে প্ৰকাশ কৰা হৈছিল, সেইকেইটা গল্পৰ মাজৰ পৰাই (আমি) উপযুক্ত বুলি ভবা গল্প এটাক নিয়ম অনুসৰি পুৰস্কৃত কৰা হ'ব। প্ৰৱন্ধৰ ক্ষেত্ৰতো একেই- যিসমূহ প্ৰৱন্ধ আমাৰ মঞ্চত প্ৰকাশ কৰা হৈছিল সেইসমূহ প্ৰৱন্ধৰ মানদণ্ড অতিকৈ উন্নত। সেই সকলোবোৰ প্ৰৱন্ধৰ মাজৰ পৰা এটা নিৰ্দিষ্ট প্ৰৱন্ধক শ্ৰেষ্ঠ ঘোষণা কৰা অতিকৈ কঠিন কাম। তথাপি প্ৰতিযোগিতাৰ নিয়ম অনুসৰি আমি কোনো এটা প্ৰৱন্ধক নিশ্চয় পুৰস্কৃত কৰিব লাগিব। এই সমগ্ৰ প্ৰক্ৰিয়াটোত আমাৰ বহুতো ভূল হ'ব পাৰে তাৰ বাবে আমি ক্ষমা প্ৰাৰ্থী। যদিহে কোনো সদাশয় ব্যক্তিৰ এই ফলাফল সন্দৰ্ভত কিবা আপত্তি থাকে অথবা আমাক উপদেশেৰে সহায় কৰিব বিচাৰে তেন্তে মতামত জনাব বুলি আমি আগ্ৰহেৰে বাট চায় ৰলো।
এতিয়া আহোঁ প্ৰতিযোগিতাৰ ফলাফললৈ। তলত বিজয়ী গল্প/প্ৰৱন্ধৰ নামৰ সৈতে সেই নিৰ্দিষ্ট গল্প অথবা প্ৰৱন্ধটোৰ লিংক সন্নিৱিষ্ট কৰা হৈছে। সাহিত্যনুৰাগীসকলে ইচ্ছা কৰিলে সেই লিংকত ক্লিক কৰি পুনৰবাৰ গল্প/প্ৰৱন্ধটি পঢ়িব পাৰিব আৰু লেখাটোৰ মানদণ্ড নিজেই নিৰুপন কৰিব পাৰিব।
প্ৰৱন্ধৰ নাম- "সাম্প্ৰতিক অসমৰ আৰ্থ-সামাজিক বিপ্লৱত বিষ্ণুপ্ৰসাদ ৰাভাৰ সাংস্কৃতিক চেতনাৰ প্ৰাসংগিকতাঃ এক মূল্যায়ন"
বিঃদ্ৰঃ বিশেষ কাৰণবশতঃ এই জাননীৰ সৈতে জানুৱাৰী মাহৰ নিয়মাৱলী সংযোজন কৰা হোৱা নাই। এই সম্পৰ্কে অতি সোনকালেই আন এক জাননী প্ৰদান কৰা হ'ব। যদিহে কোনো সদাশয় ব্যক্তিয়ে জানুৱাৰী মাহত হ'বলগীয়া প্ৰতিযোগিতাৰ পুৰস্কাৰ প্ৰদান কৰিব বিচাৰে অথবা কবিতা, ব্যংগ ৰচনা আদি সাহিত্যৰ আন প্ৰকাৰসমূহো প্ৰতিযোগিতাত নিজৰ ফালৰ পৰা অন্তৰ্ভুক্ত কৰিব বিচাৰে তেন্তে আমাৰ সৈতে যোগাযোগ কৰিবলৈ অনুৰোধ জনোৱা হ'ল। কিতাপ আদান-প্ৰদানৰ লগতে কিতাপৰ সৈতে আনক জড়িত কৰোৱা, কিতাপ উপহাৰ দিয়া তথা "কিতাপ পঢ়াৰ আন্দোলন"ত অংশগ্ৰহণ কৰাৰ ই এক নতুন উপায় হ'ব পাৰে।
